Jakub Prachař

Jakub Prachař (* 30. august 1983, Praha) je český herec, hudobník a moderátor. Je synom umeleckého páru, herečky Dany Batulkovej a herca Davida Prachařa. Jeho starým otcom bol zaslúžilý umelec Ilja Prachař. Bol tiež členom a spoluzakladateľom populárnej hudobnej skupiny Nightwork.

Štúdium 
Po maturite na gymnáziu začal študovať katedru alternatívneho a bábkového divadla na DAMU, ktorú však z dôvodu pracovnej vyťaženosti po druhom ročníku a dvoch absolventských predstavení prerušil.

Hudobná kariéra 
Omnoho viac ako divadlo samotné ho oslovila hudba a postupom času sa jeho meno začalo spájať prevažne s hudobnou branžou. Po príchode do skupiny Nightwork, v ktorej pôsobí ako gitarista a doprovodný spevák, sa mimo iné začal venovať aj textárskej a skladateľskej činnosti.

Umelecká kariéra 
Už ako trinásťročný chlapec začal účinkovať v Divadle Komedie v inscenácii Maska. Potom dostal ponuku od režiséra Jana Hřebejka zahrať si skauta v jednej z troch poviedok pre televízny cyklus Bakaláři. Ďalšou filmovou skúsenosťou pre neho bola rola rozmaznaného továrnického syna Romana Gráfa vo filme Milenci a vrazi v réžii Viktora Polesného. Mediálne známejším sa stal až po účinkovaní v televíznych seriáloch Ulice, Bazén a Horákovi. Spolu s Janou Paulovou účinkoval spoločne v materiáli ŘSD propagujúcom výstavbu diaľnice D8 cez České stredohorie.

V súčasnosti pôsobí spoločne so svojim hereckým (aj hudobným) kolegom Vojtěchom Dykom v holešovickom divadle La Fabrika v improvizačnej hre Kultovní představení, ktorá apeluje na publikum, vyzýva ho k spolupráci a umožňuje tak divákom zasahovať do deja. V muzikáli Dáma s kaméliemi hrá naživo na gitaru.

V roku 2010 sa stal jedným z hlavných moderátorov súťaže Česko Slovensko má talent a spoločne s Martinom „Pyco“ Rauschom túto talentovou show sprevádzal aj v nasledujúcich rokoch. Spolupráca na tomto projekte významne ovplyvňovala jeho pôsobenie v hudobnej skupine Nightwork, ktorej produktivita bola počas jeho účasti v projekte ČSMT striktne podriadená.

Divadelníctvo 
Divadlo ABC Rokoko
 Tristan a Isolda (premiéra: 5. apríl 2008 / derniéra: 30. júna 2010) – Tristan (Ondrej Spišák/Jiří Janků/Dominik Renč)

Roxy / NoD
 Pornohvězdy (premiéra: 15. a 16. december 2009 / derniéra: december 2010) – pornoherec (Petr Kolečko/Petr Wajsar/Tomáš Svoboda)

Národní divadlo
 Kupec benátský (premiéra: 12. november 2009 / derniéra : 4. november 2011) – Lorenzo (William Shakespeare/Martin Čičvák/Petr Kofroň)

La Fabrika
 La Putyka (premiéra: 21. apríl 2009 / hrá sa) hudobný sprievod vo formácii Tros Discotequos (od roku 2011 v alternácii)
 Kultovní představení (premiéra: 19. apríl 2010 / derniéra: 16. jún 2013) (SKUTR/Petr Kaláb)
 UP'END'DOWN (premiéra: 19. december 2010 / hrá sa) hudobný sprievod vo formácii Tros Discotequos (od roku 2011 v alternácii)

A studio Rubín
 FEDERER – NADAL (premiéra: 30. apríl 2012 / hrá sa) Námet: Jakub Prachař, Text: Petr Kolečko
 Zlatý prsten Jana Třísky autori: P. Kolečko / T. Svoboda réžia: Tomáš Svoboda

Filmové a seriálové role (výber) 
 Ze života pubescentky (1999) (TV film)
 Vánoční koleda (2001) (dabing)
 Jak chutná láska (2002) (TV film)
 Úlet (2003) (TV film, komédia)
 Ruth to vidí jinak (2004) (TV film)
 Rodinná pouta (2004) (TV seriál)
 Poklad na Sovím hrádku (2004) (rozprávka)
 Milenci a vrazi (2004) (film, dráma)
 Ulice (2005) (TV seriál) Ben Vojtíšek
 Zlá minuta (2005) (TV film)
 Milovníci aneb Naprosto nevydařené rande (2005) (TV film)
 Království potoků (2005) (TV film)
 Boháč a chudák (2005) (rozprávková komédia) Lukáš (Karel Jaromír Erben/Zdeněk Zelenka)
 Bazén (2005) (TV seriál) Dejv
 Naděje zítřka (2006) (film, dráma)
 Horákovi (2006) (TV seriál) Patrik
 Boží pole s. r. o. (2006) (TV film, dráma/komédia)
 15:29 (2007) (film, dráma)
 Kukačky (2007) (TV film)
 Vlna (2008) (TV film)
 Sněženky a machři po 25 letech (2008) (film, komédia/dráma)
 O bílé paní (2008) (rozprávka)
 Kriminálka Anděl (2008) (TV seriál)
 Děti noci (2008) (film, dráma)
 Proč bychom se netopili (2009) (TV seriál)
 Vyprávěj (TV seriál)
 Hlasy za zdí (2012) (film, horor)
 Revival (2013) (film, komédia/hudobný film)
 Křídla Vánoc (2013) (film, dráma)
 Bony a klid 2 (2014)
 Padesátka (2015)
 Ohnivý kuře (2016) (TV seriál) Michal „Mike“ Beneš
 Vyšehrad (2016) (internetový seriál)
 Prázdniny v Provence (2016) (film, komédia)
 Čertoviny (2017) (film, rozprávka)
 Přijela pouť (2018) (internetový seriál)
 Přes prsty (2019) (film, športový)
 Lovení (2019) (film, komédia)
 Jack Russel: Zachránce planety (2019) (film, animovaný)
 Pouť: Rozjetý devadesátky (2019) (internetový seriál)
 Šťastný nový rok (2019) (film, vianočná komédia)
 Šťastný nový rok 2(2021) (film, vianočná komédia)

Video 
 DISKO reklama (1998) (Opavia)
 Kravatatzi (2007) (Nightwork)
 ŘSD propagácia výstavby diaľnice D8 (2008)
 Mája (Nightwork)
 Globální oteplování (Nightwork)
 Vánoční čas (Nightwork)
 Jeden svět - znelka Medzinárodného festivalu (2010) (spoločnosť Člověk v tísni)
 Tepláky (Nightwork)
 Vyměňte politiky (2010) (Nightwork)
 Andělská dívka (Nightwork)
 Čti-wo:Kniha knih-Den zúčtování (2011) (Nightwork)

 Rodinný život 
Jakub Prachař je synom českého herca a dabéra Davida Prachaře a českej herečky Dany Batulkovej.

Dňa 20. apríla 2013 sa v Mariánskych Lázňach oženil s modelkou Agátou Hanychovou, ktorá prijala priezvisko Prachařová. Dňa 13. septembra 2017 sa im narodila dcéra Mia.

Patril medzi podporovateľov hnutia ANO 2011, no jeho meno časom z webových stránok hnutia (konkrétne zo sekcie Podporují nás) zmizlo. Keď sa ho na to novinári v júni 2019 pýtali, odpovedal: „Zmizol som, ale to už je dlho, cez rok určite. Myslím, že dôvody sú zrejmé. Nechcem ich rozvádzať.“

 Referencie 

 Iné projekty 

 Externé odkazy 
 www.nightwork.cz profil na webe skupiny Nightwork 
 ČT Live – Nightwork záznam koncertu z pražskej Incheba arény''
 

Českí divadelní herci
Českí televízni herci
Českí filmoví herci
Českí gitaristi
Českí moderátori
Osobnosti z Prahy